**Последице које би по Универзитета у Београду-Факултет за физичку хемију имао губитак школске године**

У случају немогућности реализације школске године, према прописима које важе постоји опасност од наступања негативних последица по статус студената, положај запослених и пословање Факултета.

I Последице које могу да наступе по статус студента:

* обнова године за све студенте и губитак статуса студента који се финансира из буџета;
* губитак права на стипендије, кредите, студентски дом и мензу;
* проблеми са мобилностима;
* губитак могућности конкурисања за упис на последипломске студије (превасходно у иностранству);
* одлагање одласка на студентску стручну праксу;
* проблеми са заснивањем радног односа;
* финансијски губици;
* губитак права на здравствено осигурање (*Старосна граница за лечење преко Завода за здравствену заштиту студената је навршених 26 година, када студенти губе право на здравствено осигурање по основу чињенице да студирају (преко родитеља, породичне пензије…), или по престанку студирања)*.

II Последице по запослене:

* исплате умањених плата;
* немогућност извршења обустава од плате (доводи до проблема са отплатом кредита);
* потенцијалне тужбе и извршни поступци;
* ограничене могућности реализације пројеката везаних за наставу (Erasmus, ЗУОВ...);
* сукоби и поделе унутар колектива.

III Последице по пословање Факултета:

* обнова године за све студенте; на 1. годину студија би се уписао дупло већи број студената уколико буде пријемног испита (стари студенти плус новоуписани). У случају безусловног уписа будућих бруцоша на прву годину студија, потребно је обезбедити наставу за могући већи број студената;
* МАС, ДАС – ако се не обезбеди одржавање наставе од октобра ће изостати упис ових студената на Факултет;
* финансијски ризици (блокаде рачуна, казне, итд);
* одузимање дозволе за рад;
* губитак правног субјективитета;
* губитак аутономије;
* угрожавање акредитације студијских програма услед непоштовања плана реализације наставе (нереализован минимум од 600 часова активне наставе у школској 2024/25. години);
* одлазак запослених (давање отказа због неизвесне ситуације);
* губитак поверења у јавности, нарушавање јавног угледа, негативна слика у медијима;
* прекинути уговори о сарадњи са партнерским институцијама или компанијама;
* успоравање или обустава међународних пројеката;
* смањен друштвени утицај факултета (изостанак едукативних кампањи);
* Факултет има законску обавезу плаћања пореза на минималну бруто основицу за све запослене, што је у условима умањеног прилива тешко изводљиво. Прети ризик инспекцијских казни због непоштовања прописа о раду и високог образовања, као и тужби запослених;
* могуће тужбе студената због неорганизовања наставе.

Финансијске последице тренутне ситуације у којој је Факултет:

* Режијски трошкови факултета нису плаћени три месеца услед изостанка уплата наменских средстава по овом основу, што за последицу може имати искључење струје и воде.
* Факултет се суочава са застојем у уплатама школарина: у 2025. години, до краја првог квартала уплаћено је само део пројектованог износа школарина самофинансирајућих студената.
* Имајући у виду да се на одређеном броју факултета (делом и на ФФХ) не одвија настава на докторским академским студијама, реално је очекивати изостанак уплате материјалних средстава за реализацију докторских студија што за последицу може имати велики застој у реализацији експеримената студената ДАС, публикације радова и слично. Наш факултет због наведеног може имати значајно лошији резултат научноистраживачког рада, у односу на планирани, што може имати последице и на средства институционалног финансирања научног рада у 2026. години и акредитацију НИО. Такође, једна од последица може бити и значајно мањи број кандидата за упис на докторске студије у наредној школској години.
* Услед смањених прихода установе, редукују се поступци јавних набавки (хемикалије, рачунари, лабораторијска опрема) што има негативан утицај на реализацију научних активности које нису финансиране од стране Фонда за науку и Фонда за иновациону делатност Републике Србије као и европских фондова.
* На крају, али не и најмање важно, наставно особље је за фебруар добило зараду умањену за 50%, у марту ће смањење бити око 50%, а у априлу 87,5%. Велики број запослених је забринут за егзистенцију својих породица и у потрази за додатним или новим послом. Дугорочне последице већег одлива наставног кадра су неповољне за факултет јер могу довести у питање испуњавање акредитационих стандарда.